Navalny lura fil-Qorti għat-tieni darba fi żmien ġimgħa b'akkużi ta' malafama Il-kap tal-Oppożizzjoni Russu Alexei Navalny deher għat-tieni darba fi żmien ġimgħa quddiem il-Qorti ta' Moska. Din id-darba huwa ġie akkużat b'malafama fil-konfront ta' veteran tat-tieni Gwerra Dinjija. Aktar kmieni din il-ġimgħa, Navalny kien ordnat iservi sentejn u tmien xhur priġunerija. Huwa ddeskriva dan il-proċediment fil-Qorti bħala "diżgustantii" intenzjonat li jitfa' dell ikrah fuq il-karriera tiegħu. Dan wara li f'Ġunju li għadda Navalny kkummenta dwar persuni li dehru f'filmat intenzjonat għal promozzjoni kostituzzjonali li kienet tippermetti l-estenzjoni ta' Vladimir Putin bħala President. Fost kummenti li għadda huwa kien iddeskrivihom bħala "tradituri" u "nies bla kuxjenza". L-awtoritajiet qalu li l-kummenti tiegħu huma ta' detriment fuq id-dinjità ta' veterani li dehru fil-filmat u jekk jinstab ħati jista' jiġi mmultat jew ordnat jagħmel servizz komunitarju.